*Изх. номер: 131 / 02.03.2020*

**Виена, 02.03.2020 г.**

Скъпи ученици и родители,

Надяваме се, че Ви намираме в добро здраве. Бихме желали да Ви уведомим, че ние в БУ „Св. св. Кирил и Методий“ се консултираме постоянно с Министерството на здравеопазването и с Държавната дирекция Образование, така че да сме информирани във връзка с Коронавирус. След като се потвърдиха случите в Северна Италия и вече имаме първи потвърдени случаи във Виена (общо 14 в Австрия, от които 8 във Виена), бихме желали да помолим всички семейства, които са пътували в чубина (особено до Китай, Южна Корея или Северна Италия - трите най-засегнати области), **да си останат вкъщи за две седмици** и да следят здравословното си състояние. Също така, ако сте посрещали посетители, или сте били в контакт с хора, които са били в тези области, отново бихме желали да ви помолим **да останете вкъщи за 2 седмици.** Министерството на здравеопазването препоръчва на гражданите да избягват публични места ако са пътували или са имали контакт с хора от тези засегнати области **за срок от 14 дни.**

1. Молим всички деца, които в последните две седмици са пътували извън Австрия и изпитват симптоми на вируса ДА НЕ посещават никакви учебни заведения, включително и българското училище;

2. Молим всички деца, чиито училища са затворени заради коронавирус, ДА НЕ посещават българското училище;

3. Ако при вас са налице или се съмнявате, че имате симптоми на коронавирус, моля не ходете до личния си лекар. Самоизолирайте се и се обадете на здравен номер (здравна консултация по телефона): 1450 (от цяла Австрия на местна тарифа) за съвет.

Ако **някой от вашето семейство покаже симптоми** *на кашлица, затруднено дишане или температура от 37.8 градуса или по-висока,* моля потърсете медицинска консултация. Ако дете пристигне в училище с подобни симптоми, то **ще бъде веднага върнато вкъщи** и помолено през следващите 24 часа да бъде следено състоянието му. Също молим **родителите и членовете на семействата да не влизат в класните стаи,** освен ако не е наложително. Тези мерки се предприемат с цел да се намали риска от разпространение на инфекцията. Ние ще напомняме на децата да си мият ръцете по-често и ще засили дезинфекцията в училище.

Гореща линия на Спешното за здраве и продоволствена сигурност (AGES) по въпроси на предаване, превенция и др .: 0800 555 621 <https://www.ages.at/themen/krankheitserreger/coronavirus/>

Критерии за тестване: вж. Приемане, прилагане на закона за епидемията, осигуряване на единната процедура ще намерите на следния линк:

<https://magnolia.portal.at/at.gv.brz.magnolia/sozialministeriumat/dam/jcr:dc6704c4-49f3-40e4-b038-9b5da8aa3067/Erlass_BMSGPK.pdf>

Повече подробности ще намерите на :

<https://www.sozialministerium.at/Informationen-zum-Coronavirus/Coronavirus---Haeufig-gestellte-Fragen.html>

Знаем, че ще получим вашето разбиране и съдействие по тези въпроси. В интерес на всички е да избягваме излишните рискове и да се предпазваме – нас и нашите деца.

Поздрави

екипът на БУ „Св.св.Кирил и Методий“